
Ministru kabineta noteikumi Nr. 558
Rīgā 2022. gada 6. septembrī (prot. Nr. 44 27. §)
Grozījumi Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm"
Izdoti saskaņā ar Lauksaimniecības un lauku attīstības likuma
5. panta ceturto un septīto daļu
· Izdarīt Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm" (Latvijas Vēstnesis, 2017, 167., 206. nr.; 2018, 162. nr.; 2022, 34. nr.) šādus grozījumus:
· 1. Izteikt 4.1.1.1.1. apakšpunktu šādā redakcijā:
· "4.1.1.1.1. ir audzēti, ievērojot integrētās augu aizsardzības vispārīgos principus un normatīvajos aktos par lauksaimniecības produktu integrētās audzēšanas, uzglabāšanas un marķēšanas prasībām un kontroles kārtību noteikto regulējumu, un to apliecina ieraksts Valsts augu aizsardzības dienesta Lauksaimniecības produktu integrētās audzēšanas reģistrā;".
· 2. Izteikt 8.4. apakšpunktu šādā redakcijā:
· "8.4. juridiska vai fiziska persona, ko Lauku atbalsta dienests, atbilstoši nepieciešamībai piesaistot citus speciālistus, tostarp uztura speciālistus un izglītības iestāžu pedagogus, izraugās saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru, šo noteikumu 4.2. un 4.3. apakšpunktā minēto papildu izglītojošo un publicitātes pasākumu īstenošanai;".
· 3. Svītrot 8.6. apakšpunktu.
· 4. Papildināt ar 9.1.1 apakšpunktu šādā redakcijā:
· "9.1.1 kas minēts šo noteikumu 8.4. apakšpunktā, papildu izglītojošo un publicitātes pasākumu īstenošanai atbilstoši nepieciešamībai piesaista citus speciālistus, tostarp uztura speciālistus un izglītības iestāžu pedagogus;".
· 5. Izteikt 9.2. apakšpunktu šādā redakcijā:
· "9.2. kas minēts šo noteikumu 8.5. apakšpunktā, pirms izvērtējuma īstenošanas iesniedz Lauku atbalsta dienestā iesniegumu atbalsta pretendenta apstiprināšanai (4. pielikums) atbilstoši regulas Nr. 2017/40 6. panta 1. un 4. punktam."
· 6. Izteikt 10.2. apakšpunktu šādā redakcijā:
· "10.2. katru gadu līdz 29. septembrim savā tīmekļvietnē publicē to izglītības iestāžu sarakstu, kuras kārtējā mācību gadā īsteno pirmsskolas un 1.–9. klases izglītības programmas, norādot izglītojamo skaitu pa izglītības līmeņiem katrā attiecīgajā izglītības iestādē. Šajā apakšpunktā minēto informāciju par situāciju kārtējā gada 1. septembrī Izglītības un zinātnes ministrija Lauku atbalsta dienestā iesniedz līdz kārtējā gada 15. septembrim;".
· 7. Izteikt 24.1. apakšpunktu šādā redakcijā:
· "24.1. noteiktu kārtējam mācību gadam pieejamā finansējuma sadalījumu šo noteikumu 4.1., 4.2. un 4.3. apakšpunktā minētajiem pasākumiem un darbībām, ievērojot regulas Nr. 1370/2013 5. panta 1. un 2. punkta nosacījumus;".
· 8. Svītrot 30. punktu.
· 9. Izteikt 31. punktu šādā redakcijā:
· "31. Izglītības iestāde, izmantojot tai pieejamos tehniskos risinājumus, izdales periodā nodrošina informatīva plakāta izvietošanu atbilstoši regulas Nr. 2017/40 12. pantā noteiktajām prasībām. Šim nolūkam izglītības iestāde var izmantot tīmekļvietnē www.piensaugliskolai.lv pieejamo plakāta paraugu."
· 10. Izteikt 32. punktu šādā redakcijā:
· "32. Izglītības iestāde, izmantojot tīmekļvietnē www.piensaugliskolai.lv pieejamos līdzekļus, izdales periodā organizē papildu izglītojošos pasākumus, nodrošinot, ka izglītojamiem mācību gada laikā notiek nodarbības par regulas Nr. 2017/40 4. panta 1. punkta "b" apakšpunkta "ii" apakšpunktā minētajām tēmām, kā arī tiek īstenots vismaz viens no regulas Nr. 2017/40 4. panta 1. punkta "b" apakšpunkta "i" apakšpunktā minētajiem pasākumiem."
· 11. Izteikt 34.3. apakšpunktu šādā redakcijā:
· "34.3. dokumentus, kas apliecina, ka ražotājam ir samaksāts par produktiem;".
· 12. Izteikt 35. punktu šādā redakcijā:
· "35. Lai saņemtu atbalstu, šo noteikumu 8.4. apakšpunktā minētais atbalsta pretendents Lauku atbalsta dienestā iesniedz:
· 35.1. atbalsta iesniegumu (8. pielikums);
· 35.2. darījumu apliecinošus dokumentus, detalizētu tāmi un pārskatu par īstenotajiem pasākumiem."
· 13. Izteikt 36. punktu šādā redakcijā:
· "36. Lauku atbalsta dienests triju mēnešu laikā pēc pareizi aizpildīta un derīga atbalsta iesnieguma saņemšanas pieņem lēmumu par atbalsta izmaksu un izmaksā to saskaņā ar regulas Nr. 2017/39 5. pantu. Aprēķinot atbalstu par piegādātajiem produktiem, ņem vērā atbalsta pretendentiem piešķirtās apgādes tiesības."
· 14. Izteikt 40. punktu šādā redakcijā:
· "40. Šo noteikumu 8.4. apakšpunktā minētais atbalsta pretendents piecus gadus pēc atbalsta saņemšanas glabā šo noteikumu 35. punktā minētos dokumentus vai to atvasinājumus un pēc pieprasījuma uzrāda tos Lauku atbalsta dienestam."
· 15. Svītrot 42. punktu.
· 16. Svītrot 43. punktu.
· 17. Svītrot 44. punktu.
· 18. Svītrot 45. punktu.
· 19. Svītrot 46. punktu.
· 20. Papildināt ar 66. punktu šādā redakcijā:
· "66. 2022./2023. mācību gadā par piegādātajiem produktiem piemēro šādas atbalsta likmes:
· 66.1. augļu un dārzeņu izdalei par vienu porciju:
· 66.1.1. nefasētiem augļiem – 0,16 euro;
· 66.1.2. fasētiem augļiem – 0,27 euro;
· 66.1.3. nefasētiem bioloģiskiem augļiem – 0,18 euro;
· 66.1.4. fasētiem bioloģiskiem augļiem – 0,29 euro;
· 66.1.5. nefasētiem dārzeņiem – 0,11 euro;
· 66.1.6. fasētiem dārzeņiem – 0,22 euro;
· 66.1.7. nefasētiem bioloģiskiem dārzeņiem – 0,13 euro;
· 66.1.8. fasētiem bioloģiskiem dārzeņiem – 0,24 euro;
· 66.1.9. nefasētiem augļu un dārzeņu asorti – 0,19 euro;
· 66.1.10. fasētiem augļu un dārzeņu asorti – 0,30 euro;
· 66.1.11. nefasētiem bioloģiskiem augļu un dārzeņu asorti – 0,21 euro;
· 66.1.12. fasētiem bioloģiskiem augļu un dārzeņu asorti – 0,32 euro;
· 66.2. piena izdalei par litru:
· 66.2.1. pienam iepakojumā, ne lielākā par 250 mililitriem, – 1,28 euro;
· 66.2.2. pienam iepakojumā, kas lielāks par 250 mililitriem, – 1,04 euro;
· 66.2.3. bioloģiskajam pienam iepakojumā, ne lielākā par 250 mililitriem, – 1,30 euro;
· 66.2.4. bioloģiskajam pienam iepakojumā, kas lielāks par 250 mililitriem, – 1,06 euro."

